Die bank wat die beste gaan vaar in die toekoms, is die een wat tegnologies die beste produkte gaan lewer.
In die ses maande tot einde Junie het Standard Bank in Suid-Afrika 950 miljoen digitale transaksies vergeleke met 13 miljoen transaksies in sy takke hanteer. Dit is ’n toename van 27% vergeleke met die ooreenstemmende halfjaar in 2017.
FNB, wat vroeër vanjaar ’n funksie op sy app bekend gestel het waar kliënte net ’n foto van hulself kan neem om ’n rekening by die bank oop te maak, fokus ook baie op tegnologiese ontwikkeling.
Absa, wat minder bekend is vir sy digitale produkte, maak werk daarvan. Hy het onlangs aangekondig sy kliënte kan hom voortaan WhatsApp en die bank is ook die eerste in die land wat betalings deur Samsung Pay moontlik maak.